Sidste år kom det SKAT for øre, at en virksomhed i Aalborg skrev noget andet på salgsfakturaerne, så køberne kunne fratrække private køb via virksomheden. Det drejer sig om flere hundrede kunder, der har fået lavet om på teksten på salgsfakturaen, så de har kunnet trække købet fra via deres virksomhed. - Vi har afsluttet 62 sager, hvor der er blevet omfaktureret for fem millioner kroner, fortæller Kim T. Thomsen og forsætter - 24 personer har allerede vedtaget bøder for 775.000 kr., siger afdelingsleder Kim T. Thomsen fra SKAT. - Fem af sagerne, mener vi, er så store, at de ikke kan afsluttes med en bøde. Derfor har vi sendt dem til Anklagemyndigheden. Vi er langt fra færdige med at gennemgå kunderne, og vi forventer at finde væsentlige beløb fremover, forklarer Kim T. Thomsen.

Referat:
Omfattende momssnyd via "omfakturering" i nordjysk virksomhed. Flere sager overdraget til politiet.